Млад несташко
Седио је млад несташко
Испред куће малене,
Па са децом у опкладу
Баца пиљке шарене.
Пиљке баца, децу дира,
Ругају се, цере се,
На високе људе пљује,
Гурају се, мири се.
У чивуте задиркује,
Баби ноге подмеће,
У сред блата, гди год хоће,
Баби ноге - подмеће.
Бабу с бабом прешије,
Девојкама косу сече,
Учитеља лоптом бије,
Попи леђа окреће.
Сви сватови на венчиње,
Млад несташко не фали,
Киша иде и росуња,
Хаљинице не жали.

Референце

Извор 

Б.М. 1875. Српске народне песме. Панчево, Наклада и штампарија браће Јовановића. стр. 51.

Српска народна поезија
Бранко Мушицки - Српске народне песме
Женске народне песме